**Térfigyelő kamerarendszerrel kapcsolatos adatkezelési tájékoztató
2011. évi CXII. törvény az információs önrendelkezési jogról és az információszabadságról alapján**

**Hatályos: 2022. április 1. napjától**

**Adatkezelő neve:** Pálosvörösmart Községi Önkormányzat

**Címe (hivatalos levelezési cím):** 3261 Pálosvörösmart, Rákóczi út 116

**E-mail cím:** hivatal@palosvorosmart.t-online.hu

**Honlapjának elérhetősége:**

**Telefonszáma:** +36 20 1234567

**Adószáma:** 15729569-1-10

**Cégjegyzékszám, nyilvántartási szám:** 729567

**Képviselője neve:** Bodócs Attila polgármester

**Adatvédelmi tisztviselő / felelős neve:** Blue Key Kft.

**Adatvédelmi tisztviselő / felelős elérhetősége:** Blue Key Kft. / dposupport@bluekey.hu

**Adatkezelési tájékoztató elérhetősége:** https://palosvorosmart.hu/

Az adott személyes adat vagy információ rendelkezésre bocsátásával Ön kijelenti, hogy Adatkezelési tájékoztatónak az adat vagy információ rendelkezésre bocsátásának időpontjában hatályos változatát megismerte és kifejezetten elfogadja, hozzájárul, hogy személyes adatait az Adatkezelő kezelje.

Adatkezelő fenntartja a jogot, hogy a jelen Tájékoztatót egyoldalúan, a módosítást követő hatállyal módosítsa. Erre tekintettel ajánlott rendszeresen látogatni weboldalát abból a célból, hogy figyelemmel kísérhesse a változásokat. Kérésére a módosításokról értesítést küldünk, vagy megküldjük a mindenkor hatályos Tájékoztató egy példányát.

**A kezelt adatok köre és adatkezelési célok**

Az adatkezelés az információs önrendelkezési jogról és az információszabadságról szóló 2011. évi CXII. törvény, továbbiakban Infotv. rendelkezéseinek megfelelően történik.

Tájékoztatjuk, hogy jogszabály felhatalmazása alapján más szervek (pl.: bíróság, ügyész, nyomozó hatóság, szabálysértési hatóság, közigazgatási hatóság, Nemzeti Adatvédelmi és Információszabadság Hatóság) tájékoztatás adása, adatok közlése, átadása, iratok rendelkezésre bocsátása végett megkereshetik az Adatkezelőt. Ha a hatóság a pontos célt és az adatok körét megjelölte, személyes adatot csak annyit és olyan mértékben adunk ki, amely a megkeresés céljának megvalósításához elégséges és amire a jogszabályi felhatalmazás alapot ad.

E tájékoztatóban fel nem sorolt adatkezelésekről az adat felvételekor adunk tájékoztatást.

Az adatkezelés célja: **Települési térfigyelő kamerarendszer**

Adatkezelés leírása: A térfigyelő rendszer üzemeltetés célja a Közterület-felügyeletről szóló 1999. évi LXIII. törvényben meghatározott célok közül különösen a település közbiztonságának növelése, a jogellenes köztéri magatartások megelőzése és felderítésük elősegítése, a közterületi rendre vonatkozó előírások betartásának ellenőrzése, az önkormányzati vagyon védelme. A képrögzítő eszközön a megfigyelt területre belépők képmása, tevékenysége, mint személyes adatnak is minősülő felvételek kerülnek rögzítésre, tárolásra. A felvételen beazonosítható természetes személyek jelenhetnek meg, különböző mozgást, magatartást megvalósítva, amelyből közvetett vagy közvetlen következtetések is levonhatóak. Amennyiben a kamerarendszer által rögzített adatok felhasználásra kerülnek, akkor személyes adatnak tekinthető az érintett magatartása is, mint az érintettre vonatkozó következtetés. A rögzített képfelvétel felhasználás hiányában legfeljebb a rögzítéstől számított 3 nap elteltével törlésre kerül. Felhasználásnak az minősül, ha a rögzített felvételt, valamint más személyes adatot bírósági vagy más hatósági eljárásban bizonyítékként felhasználják. Az adatkezelés részleteit, az egyes kamerák elhelyezését, látószögét külön szabályzat (Elektronikus megfigyelő- és rögzítőrendszer adatvédelmi szabályzat/tájékoztató) tartalmazza. A képfelvevők elhelyezésére, a megfigyelt területre vonatkozó adatok, a kamerák pontos helyszíne, elhelyezése a település honlapján is közzé van téve.

Az adatkezelés jogalapja: 2011. évi CXII. törvény az információs önrendelkezési jogról és az információszabadságról, 5. § a) pont, Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 17. pont, 17.§, 1999. évi LXIII. törvény a közterület-felügyeletről 1.§, és 7.§ (3) bekezdés

Vonatkozó jogszabály(ok): Az adatkezelés jogalapja: 2011. évi CXII. törvény az információs önrendelkezési jogról és az információszabadságról 5. § (1) bekezdés a) pont - azt törvény vagy - törvény felhatalmazása alapján, az abban meghatározott körben, különleges adatnak vagy bűnügyi személyes adatnak nem minősülő adat esetén - helyi önkormányzat rendelete közérdeken alapuló célból elrendeli, ill. a település közterületei biztonságának és jogszerű használatának biztosítása a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 17. pont, 17. §

További jogszabályok: 1999. évi LXIII. törvény a közterület-felügyeletről 1. §, és 7. § (3) bekezdés, 1994. évi XXXIV. törvény a rendőrségről 42. §; Pálosvörösmart Községi Önkormányzat Képviselő-testületének 2/2022. (I. 25.) önkormányzati rendelete a közterületi térfigyelő rendszerről

Adatszolgáltatás elmaradásának lehetséges következményei: Közérdekből vagy közhatalom gyakorlásához szükséges adatkezelés. Közbiztonsági, bűnmegelőzési cél nem teljesül.

Érintettek: Közterületi kamerák látóterében megjelenő személyek

Adatok forrása: Érintettek

Adatkezelés tervezett időtartamának alapja: Az adatkezelés kezdete

A kezelt adatok köre, időtartama: Érintettek képmása, mozgása, ehhez köthető azonosító adatok, rendszám: 30 nap

Harmadik országba történő adattovábbítás garanciái: Nem történik harmadik országba adattovábbítás

Címzettek: A közterületi kamerák által készített kép és videofelvételek a Kftv. 7.§ (6) bekezdésében foglalt felhasználási célokból a szabálysértési eljárásra jogosult szerv, a bíróság, az ügyészség, a nyomozó hatóság részére, illetve a Kftv. 7. § (6a) bekezdésében meghatározott célból a nemzetbiztonsági szolgálat, a hivatásos katasztrófavédelmi szerv és a közigazgatási hatósági eljárást lefolytató szerv részére kerülhetnek továbbításra. A felvételek továbbításáról az adatkezelő nyilvántartást vezet.

**Az érintett jogai**

Az Adatkezelő az érintett jogai gyakorlására irányuló kérelmét az annak beérkezésétől számított legfeljebb huszonöt napon elbírálja és döntéséről az érintettet írásban vagy elektronikus úton értesíti.

A kérelem beérkezésének napja a határidőbe nem számít bele.

**Az Infotv-nek megfelelően az érintettek az alábbi főbb jogokat gyakorolhatják:**

**a. Az előzetes tájékozódáshoz való jog:**

Az érintett jogosult arra, hogy az Adatkezelő által kezelt, személyes adatai vonatkozásában az adatkezelést megelőzően tájékoztatást kapjon az adatkezeléssel kapcsolatos alábbi tényekről, (az adatkezelő, illetve adatfeldolgozó megnevezése és elérhetősége; az adatvédelmi tisztviselő neve és elérhetősége; az adatkezelés célja; az adatkezelés jogalapja; a kezelt személyes adatok megőrzésének időtartama; az adattovábbítás címzettjei; a kezelt személyes adatok gyűjtésének forrásai; az érintettet az Infotv. alapján megillető jogok, valamint azok érvényesítésének módja.

**b. Hozzáféréshez való jog:**

Az érintett jogosult arra, hogy kérelmére személyes adatait és azok kezelésével összefüggő információkat az Adatkezelő a rendelkezésére bocsássa.

**c. Helyesbítéshez való jog:**

Az érintett jogosult arra, hogy kérelmére vagy az Infotv. 18.§-ában meghatározott esetekben személyes adatait az Adatkezelő helyesbítse, illetve kiegészítse.

**d. Az adatkezelés korlátozásához való jog:**

Az Adatkezelő köteles az érintett kérelmére vagy az Infotv. 19.§-ában meghatározott esetekben az érintett személyes adatai kezelésének korlátozására. Az adatkezelés korlátozásának időtartama alatt a korlátozással érintett személyes adatokkal az Adatkezelő a tároláson túl egyéb adatkezelési műveletet kizárólag az érintett jogos érdekének érvényesítése céljából vagy törvényben, nemzetközi szerződésben, illetve az Európai Unió kötelező jogi aktusában meghatározottak szerint végezhet.

**e. Törléshez való jog:**

Az Adatkezelő az érintett kérelmére, valamint az Infotv. 20.§-ában meghatározott esetekben törli az érintett személyes adatait.

Az Adatkezelő haladéktalanul törli az érintett személyes adatait, ha az adatkezelés jogellenes, az érintett az adatkezeléshez adott hozzájárulását visszavonja vagy a személyes adatainak

törlését kérelmezi (kivéve, ha az adatkezelést törvény vagy helyi önkormányzat rendelete közérdeken alapuló célból rendeli el, illetve az adatkezelés az érintett vagy más személy létfontosságú érdekeinek védelméhez, valamint a személyek életét, testi épségét vagy javait fenyegető közvetlen veszély elhárításához vagy megelőzéséhez szükséges és azzal arányos), az adatok törlését jogszabály, az Európai Unió jogi aktusa, a Nemzeti Adatvédelmi és Információszabadság Hatóság (a továbbiakban: Hatóság) vagy a Bíróság rendelte el.

**f. Jogorvoslathoz/panasztételhez való jog**

Amennyiben az Adatkezelő által folytatott adatkezeléssel kapcsolatban kérdése, panasza merül fel, vagy az előzőekben ismertetett jogait kívánja gyakorolni, úgy az érintett közvetlenül fordulhat az Adatkezelőhöz, vagy annak adatvédelmi tisztviselőjéhez a jelen tájékoztatóban megadott elérhetőségeken. Az érintett kezdeményezheti a Hatóság vizsgálatát az adatkezelő intézkedése jogszerűségének vizsgálata céljából, ha az adatkezelő az érintett előzőekben felsorolt jogainak érvényesítését korlátozza vagy a kérelmét elutasítja; továbbá a Hatóság adatvédelmi hatósági eljárásának lefolytatását kezdeményezheti, amennyiben megítélése szerint az Adatkezelő a személyes adatainak kezelése során megsértette a személyes adatok kezelésére vonatkozó jogszabályi előírásokat.

A Nemzeti Adatvédelmi és Információszabadság Hatóság elérhetőségei:

1055 Budapest, Falk Miksa utca 9-11., Postacím: 1363 Budapest, Pf. 9.

Telefonszám: +36 1 391 1400; fax: +36 1 391 1410;

e-mail: ugyfelszolgalat@naih.hu; honlap: www.naih.hu

Pálosvörösmart, 2022. március 28.

***Bodócs Attila***

***polgármester***